als_Latn dik_Latn gla_Latn
Ai tha se së shpejti qytetarët do të marrin nën kontroll ‘Republikën e Re’, ku do të kërkojnë llogari për çdo gjë. Basha sulmoi edhe Presidentin e zgjedhur Ilir Meta, duke nënvizuar se zgjedhja e tij në krye të shtetit ishte pazari i fundit politik i ‘Republikës së Vjetër’.
“I kam thënë kryeministrit ku i ke 300 mijë vendet e punës, shëndetësinë falas, taksat e ulëta, faturën e ujit e të energjisë dhe tregon palmat, pllakat etj. Njerëzit nuk duan fasada, duan punë, pensione, arsim, shëndetësi, njerëzit nuk janë dele. Kanë ditë që po zihen për timonin, - vijoi Basha, duke iu referuar PS-LSI-së. - Por pazari i fundit i ‘Republikës së Vjetër’ ishte zgjedhja e Presidentit. As nuk u pyet njeri, as nuk u zgjodh njeri, ia futën me verë, por ky është pazari i fundit, i cili merr fund në 25 qershor, sepse opozita e bashkuar me votën e qytetarëve do të qeverisin ‘Republikën e Re’, ndaj i bëj thirrje qytetarëve që t’ua hedhin në fytyrë tesesrat partive të vjetra të pazarit politik dhe të kthehen te PD. Shpk-ja jote do të shpallë falimentin më 25 qershor, ndaj mos shkel etikën”, - është thirrja e Bashës drejt LSI-së. /e.a/
als_Latn als_Latn